9. ΝΟΜΟΘΕΤ.ΔΙΑΤΑΓΜΑ υπ' αριθ. 203 της 9/12 Ιουν. 1969 (ΦΕΚΑ' 109) Περί παραχωρήσεως ή εκμισθώσεως εποικιστικών εκτάσεων επί τω σκοπώ της περιφερειακής βιομηχανικής αναπτύξεως. Παραχώρησις εποικιστικών εκτάσεων Άρθρ.1.-"1.Κατόπιν υποβολής σχετικής οικονομοτεχνικής μελέτης και της κατά Νόμον αδείας σκοπιμότητας, δι' αποφάσεως των Υπουργών Συντονισμού, Γεωργίας και Βιομηχανίας και μετά γνώμην του Ελληνικού Οργανισμού Τουρισμού (Ε.Ο.Τ.), επιτρέπεται η παραχώρησις προς νομικά ή φυσικά πρόσωπα κοινοχρήστων εκτάσεων εξ εποικισθεισών κατά την αγροτικήν εν γένει Νομοθεσίαν (Αγροτικός Κώδιξ, Κώδιξ αποστραγγιζομένων γαιών κλπ.) περιοχών,προς ίδρυσιν ή επέκτασιν πάσης φύσεως επαρχιακών βιομηχανικών ή βιοτεχνικών επιχειρήσεων. 2.Επίσης επιτρέπεται η παραχώρησις των αυτών ως άνω εκτάσεων αποκλειστικώς και μόνον δια την κατασκευήν των αναγκαίων εγκαταστάσεων προς ίδρυσιν ή επέκτασιν κτηνοτροφικών εκμεταλλεύσεων ή μονάδων συγκεντρώσεως και διαθέσεως βοοειδών καταλλήλων δι' αναπαραγωγήν παρά φορέων παρεμβάσεως. Εις την περί παραχωρήσεως απόφασιν, καθορίζονται και οι όροι της εκμεταλλεύσεως της παραχωρουμένης εκτάσεως, η παράβασις των οποίων συνεπάγεται την έκπτωσιν του παραχωρησιούχου ή του εξ αυτού έλκοντος δικαιώματα εκ της παραχωρουμένης εκτάσεως, κηρυσσομένην δι' αποφάσεως των ως άνω Υπουργών, υποκείμενης εις μεταγραφήν, εφαρμοζομένων, ως προς το καταβληθέν τίμημα και τα εν τη εκτάσει ανεγερθέντα κτίσματα, των εν τη παρ. 5 του παρόντος οριζομένων. 3. Αι ως άνω παραχωρήσεις ενεργούνται επί τιμήματι υπέρ του Ειδικού Ταμείου Εποικισμού ή του οικείου Δήμου ή Κοινότητος, έφ' όσον πρόκειται περί εκτάσεων της μορφής του άρθρ.164 του Αγροτικού Κώδικος, ισουμένω προς την τρέχουσαν των γαιών αξίαν και καθοριζομένω δι' αποφάσεως της οικείας κατά το άρθρ. 71 του Αγροτικού Κώδικος Επιτροπής Απαλλοτριώσεων, εις ην μετέχει μετά ψήφου και ο αρμόδιος Οικονομικός Εφορος , γνωστοποιουμένης δια τοιχοκολλήσεώς της εις το Κοινοτικόν Κατάστημα της Κοινότητος εν τη περιφερεία της οποίας κείται η παραχωρουμένη έκτασις. Εντός τριάκοντα ημερών από της τοιχοκολλήσεως η Επιτροπή Απαλλοτριώσεων οίκοθεν ή επί τη αιτήσει παντός ενδιαφερομένου δύναται να αναθεωρήση την απόφασίν της. Απράκτου παρερχομένης της προθεσμίας ή απορριπτομένης της ενστάσεως η απόφασις καθίσταται οριστική και αμετάκλητος και κοινοποιείται εις τον προς ον η παραχώρησις. Το κατά την ανωτέρω παράγραφον οφειλόμενον τίμημα δια τας από της ενάρξεως της ισχύος του Νόμ. 666/1977 (27 Αυγ.1977) γενησομένας κατ' εφαρμογήν αυτού  παραχωρήσεις των περί ων τα άρθρ. 1 και 5 του Ν.Δ. 221/1974 (κατωτ. αριθ. 18) εκτάσεων, κειμένων εις τας περιοχάς των νομών Ξάνθης, Ροδόπης, Εβρου, Λέσβου, Χίου και Σάμου, ορίζεται εις το ήμισυ της τρεχούσης αξίας αυτών (άρθρ. 12 Νόμ. 666/1977, τόμ. 17 σελ. 218,850). 4.Μετά την καταβολήν του τιμήματος, γενησομένην υπό του προς ον η παραχώρησις εφ' άπαξ και εντός εξαμήνου από της κατά τα άνω κοινοποιήσεως, εκδίδεται υπό της Δ/νσεως Εγγείου Ιδιοκτησίας του Υπουργείου Γεωργίας, οριστικός τίτλος κυριότητος, από της μεταγραφής του οποίου μεταβιβάζεται η κυριότης εις τον προς ον η παραχώρησις. 5.Η παραχωρούμενη κυριότης τελεί υπό την αίρεσιν της, εντός τριετίας από της κοινοποιήσεως της περί καθορισμού του τιμήματος οριστικής και αμετακλήτου αποφάσεως της κατά την προηγουμένην παράγραφον Επιτροπής, λειτουργίας των περί ων η παρ.1 επιχειρήσεων ή εκμεταλλεύσεων, δυναμένης της προθεσμίας ταύτης να παραταθή άπαξ και ουχί πλέον της τριετίας δι' αποφάσεως των Υπουργών Συντονισμού, Βιομηχανίας και Γεωργίας. Μη πραγματοποιουμένης της αιρέσεως ταύτης εντός της αρχικής ή κατά παράτασιν προθεσμίας, ανακαλείται υποχρεωτικώς η παραχώρησις δι' αποφάσεως των ως άνω Υπουργών, κοινοποισυμένης εις τον αρμόδιον μεταγραφοφύλακα προς διαγραφήν της μεταγραφής του οικείου τίτλου κυριότητος. Εκ της ανακλήσεως της παραχωρήσεως, ουδεμία υποχρέωσις υφίσταται προς επιστροφήν του καταβληθέντος τιμήματος, λογιζομένου ως αποζημίωσις χρήσεως, άπαντα δε τα επί της εκτάσεως κτίσματα περιέρχονται, δυνάμει του παρόντος, εις την κυριότητα του Δημοσίου, άνευ καταβολής εκ μέρους τούτου οιασδήποτε αποζημιώσεως. 6.Επί ποινή απολύτου ακυρότητος των σχετικών δικαιοπραξιών απαγορεύεται η δια πράξεων εν ζωή πώλησις ή οπωσδήποτε διάθεσις προς οιονδήποτε τρίτον των κατά τας διατάξεις του παρόντος παραχωρουμένων εκτάσεων ή η σύστασις επ' αυτών εμπραγμάτου δικαιώματος, προς της παρόδου εικοσαετίας από της μεταγραφής του οριστικού τίτλου κυριότητος. "7.Κατ' εξαίρεσιν επιτρέπεται: α)Η κατά τα ανωτέρω διάθεσις μετά την μεταγραφην του οριστικού τίτλου κυριότητος, μόνον εν τω συνόλω εκάστης εκτάσεως και εφ' όσον:α)έχουν ανεγερθή αι δια την λειτουργίαν της επιχειρήσεως απαραίτητοι κτιριακαί εγκαταστάσεις κατά ποσοστόν τουλάχιστον 20% του συνόλου των υπό της οικείας μελέτης προβλεπομένων και β)αύτη  γίνεται ή προς εκπλήρωσιν του συγκεκριμένου  σκοπού, δι' ον παρεχωρήθη η έκτασις, ή προς τον  σκοπόν ιδρύσεως ή επεκτάσεως πάσης  φύσεως           επαρχιακής           βιομηχανίας         ή (Αντί για τη σελ. 86,09(γ) Σελ. 86,09(δ) Τεύχος Ε121–Σελ. 5 - 557 Κίνητρα Ιδιωτικών Επενδύσεων στην Περιφέρεια 13.Γ.β.9 βιοτεχνίας, απάντων τούτων διαπιστουμένων δια πρακτικού τριμελούς Επιτροπής, συγκεκριμένης εκ των Προϊσταμένων της Διευθύνσεως Γεωργίας, της Υπηρεσίας Βιομηχανίας ή εν ελλείψει ταύτης της οικείας Επιθεωρήσεως Βιομηχανίας και του Οικονομικού Εφόρου της οικείας Νομαρχίας ή των νομίμων αναπληρωτών των, μνημονευομένου και προσαρτωμένου εις το οικείον  συμβόλαιον μεταβιβάσεως. Από της μεταγραφής του συμβολαίου τούτου, η εις τον αγοραστήν περιερχομένη κυριότης τελεί υπό τους όρους και περιορισμούς των παρ.5 και 6 του παρόντος. β)Μετά την μεταγραφήν του οριστικού τίτλου κυριότητος, η εγγραφή υποθήκης εκ του νόμου ή δικαστικής αποφάσεως ή η εγγραφή προσημειώσεως υποθήκης ως και η παραχώρησις συμβατικής υποθήκης εκ μέρους του προς ον η παραχώρησις, επί της κατά τα ανωτέρω παραχωρηθείσης εκτάσεως, μόνον υπέρ πιστωτικών ιδρυμάτων αναγνωριζομένων ως τοιούτων παρά της Τραπέζης της Ελλάδος και μόνον προς ασφάλειαν των υπ' αυτών διενεργουμένων χρηματοδοτήσεων ή παρεχομένων εγγυήσεων, προοριζομένων αποκλειστικώς δια την ίδρυσιν ή επέκτασιν επ' αυτής, της, δι' ην αύτη παρεχωρήθη, βιομηχανικής ή βιοτεχνικής ή κτηνοτροφικής επιχειρήσεως, ως και διά την προμήθειαν μηχανικού εξοπλισμού ή δια κεφάλαιον κινήσεως αυτών. Το κύρος των κατά τα άνω εγγραφομένων υποθηκών ή προσημειώσεων δεν θίγεται και εις ην περίπτωσιν ανακληθή κατά την παρ. 5 του παρόντος άρθρου η παραχώρησις της εφ' ης η υποθήκη ή προσημείωσις εκτάσεως και διαγραφή η μεταγραφή του εκδοθέντος οικείου τίτλου κυριότητος. Ο συνεπεία αναγκαστικής εκτελέσεως και πλειστηριασμού τοιούτου ενυποθήκου ακινήτου γενόμενος κύριος αυτού, δύναται να χρησιμοποιήση τούτο μόνον δι' ον η παραχώρησις σκοπόν ή δια την εγκατάστασιν ετέρας βιομηχανίας, βιοτεχνίας ή κτηνοτροφικής επιχειρήσεως, ως και να μεταβιβάση ή οπωσδήποτε διαθέση τούτο προς τρίτον μόνον προς χρησιμοποίησίν του δια τον αυτόν ως άνω σκοπόν, πλην της περιπτώσεως κατακυρώσεως του ακινήτου εις πιστωτικά ιδρύματα δι' ην αναστέλλεται, καθ' ον χρόνον τούτο θα τελή εν τη κυριότητί των, η υποχρέωσις τυχόν ολοκληρώσεως των απαραιτήτων δια την λειτουργίαν της επιχειρήσεως, κτιριακών και μηχανολογικών εργασιών και συνεχίσεως του σκοπού δι' ον η παραχώρησις. γ)Η συνεισφορά της παραχωρηθείσης εκτάσεως εις συσταθησομένην Ανώνυμον Εταιρείαν, ης  Σελ. 86,10(δ) Τεύχος Ε121-Σελ. 6 σκοπός είναι η εκτέλεσις των εν παρ. 1 έργων, ταύτης υπεισερχομένης εις απάσας τας εκ της παραχωρήσεως υποχρεώσεις και βάρη. Η παρ. 7 αντικατεστάθη ως άνω δια του άρθρ. 13 Νόμ. 666/1977 (τόμ. 17 σελ. 218,850). Για τη σύνθεση των επίτροπων διαπιστώσεως Κατασκευής Κτιριακών εγκαταστάσεων Βιομηχανικών η βιοτεχνικών μονάδων, βλ. παρ. 15 άρθρ. 3 της 272961/26-26 Απρ. 1982 (ΦΕΚ Β' 215), διόρθ. σφάλμ. ΦΕΚ Β' 564/9-8-1982, απόφ. Υπ. Προεδρίας Κυβερνήσεως και Γεωργίας, τόμ. 16 σελ. 50, 255, αριθ. 161. 8.Οι Υπουργοί Συντονισμού, Βιομηχανίας και Γεωργίας, δύνανται όπως ορίσουν δι' αποφάσεώς των, ότι αι διατάξεις της παρ.5 του παρόντος άρθρου δεν έχουν εφαρμογήν προκειμένου περί εκτάσεων παραχωρουμένων εις την Ελληνικήν Τράπεζαν Βιομηχανικής Αναπτύξεως (Ε.Τ.Β.Α.), ή εις εταιρείας, των οποίων τας μετοχάς κατέχει αύτη κατά πλειοψηφίαν. 9.Τα των στοιχείων της υποβληθησομένης μελέτης και της αξιολογήσεως ταύτης, περί της αποδοτικότητος και βιωσιμότητος της υπό ίδρυσιν ή επέκτασιν πάσης φύσεως επαρχιακής ή βιοτεχνικής επιχειρήσεως και του αρμοδίου προς έγκρισιν ταύτης οργάνου, καθορισθήσονται δι' αποφάσεως των αρμοδίων κατά περίπτωσιν Υπουργών". Το άρθρ. 1 αντικατεστάθη, αφ' ης ίσχυσεν, ως άνω δια του άρθρ. 1 Ν.Δ. 221/1974 (κατωτ. αριθ. 18), του οποίου βλ. και λοιπά άρθρα. - 558 13.Γ.β.9 Κίνητρα Ιδιωτικών Επενδύσεων στην Περιφέρεια Εκμίσθωσις επικοικιστικών εκτάσεων Άρθρ.2.-"1.Επιτρέπεται η δι' αποφάσεως του Υπουργού Γεωργίας, εκδιδομένης μετά γνώμην του Ε.Ο.Τ., εκμίσθωσις, προς νομικά ή φυσικά πρόσωπα των κατά την παρ.1 του άρθρ. 1 του παρόντος εκτάσεων, προς ίδρυσιν ή επέκτασιν κτηνοτροφικών εκμεταλλεύσεων ή μονάδων προς συγκέντρωσιν και διάθεσιν βοοειδών καταλλήλων δι' αναπαραγωγήν παρά φορέων παρεμβάσεως και υπό τον όρον ότι δεν θίγονται τα συμφέροντα της επιχωρίου κτηνοτροφίας. 2.Ως μεγίστη διάρκεια της μισθώσεως ορίζεται η 10ετία, δυναμένη να ανανεούται δι' αποφάσεως του Υπουργού Γεωργίας και δια χρονικήν περίοδον ουχί ανωτέραν της 20ετίας συνολικώς, υπομίσθωσις ή παραχώρησις της χρήσεως του μισθίου εις τρίτον δια τους αυτούς σκοπούς επιτρέπεται μόνον κατόπιν εγγράφου εγκρίσεως του Υπουργού Γεωργίας. 3.Οι όροι και αι προϋποθέσεις της μισθώσεως, η διάρκεια αυτής, το μίσθωμα, όπερ δέον να ισούται προς την τρέχουσαν μισθωτικήν αξίαν των εκμισθουμένων γαιών, ο τρόπος της καταβολής, ως και η αναπροσαρμογή αυτού ορίζονται εν εν τη περί μισθώσεως ή ανανεώσεως υπουργική αποφάσει, κατόπιν εκθέσεως Επιτροπής εκ των οικείων Διευθυντού Εσωτερικών, Οικονομικού Εφόρου, Διευθυντού Γεωργίας και Δασάρχου, του τελευταίου τούτου συμμετέχοντος εφ' όσον πρόκειται περί εκτάσεων της μορφής του άρθρ. 1 του Δασικού Κώδικος. Η μίσθωσις συνομολογείται μεταξύ του Δημοσίου εκπροσωπουμένου υπό του οικείου Νομάρχου και του μισθωτού, κατά τους όρους της άνω υπουργικής αποφάσεως, δια συμβολαιογραφικού εγγράφου και υποβάλλεται εις μεταγραφήν. Το μίσθωμα καταβάλλεται εις το Ειδικόν Ταμείον Εποικισμού ή εις τον οικείον Δήμον ή Κοινότητα εφ' όσον πρόκειται περί εκτάσεων διαχειριζομένων παρ' αυτών ή τοιούτων διαχειρισθεισών νομίμως κατά την διάρκειαν της τελευταίας πενταετίας, προ της συνάψεως της μισθώσεως. 4.Πάσα διαφορά ή διένεξις ως προς την εφαρμογήν, εκτέλεσιν καί ερμηνείαν της συμβάσεως, υπάγεται εις την αποκλειστικήν αρμοδιότητα του Μονομελούς Πρωτοδικείου, εις την περιφέρειαν του οποίου ευρίσκεται η εκμισθουμένη έκτασις, δικάζοντος κατά την διαδικασίαν των άρθρ. 647 και επόμενα του Κώδικος Πολιτικής Δικονομίας. 5.΄Αμα τη καθ' οιονδήποτε τρόπον λήξει της κατά την παρ. 1 του παρόντος μισθώσεως, άπαντα τα επί  του μισθίου κτίσματα του μισθωτού ή υπομισθωτού ή του προς ον η παραχώρησις της χρήσεως τρίτου, περιέρχονται δυνάμει του παρόντος εις την κυριότητα του Δημοσίου, άνευ καταβολής εκ μέρους τούτου οιασδήποτε αποζημιώσεως". Το άρθρ. 2 αντικατεστάθη ως άνω δια του άρθρ. 3 Ν.Δ. 221/1974 (κατωτ. αριθ. 18), του οποίου βλ. και λοιπά άρθρα. Για τη σύνθεση των επιτροπών καθορισμού όρων εκμισθώσεως εποικιστικών εκτάσεων για κτηνοτροφικές εκμεταλλεύσεις, που διατηρήθηκαν σε ισχύ. Βλ. παρ. 14 άρθρ. 3 της 272961/2626 Απρ. 1982 (ΦΕΚ Β' 215), διόρθ. σφαλμ. ΦΕΚ Β' 564/9-8-1982, απόφ. Υπ. Προεδρ. Κυβερνήσεως και Γεωργίας, τόμ. 16 σελ. 50,255, αριθ. 161. Οι Επιτροπές εκμίσθωσης εκτάσεων, που προβλέπονταν από τις διατάξεις του άνω άρθρ. 2, καταργήθηκαν από την παρ. 10 άρθρ. 6 (Κεφάλαιο Δ΄) της 393155/22-23 Σεπτ. 1992 (ΦΕΚ Β΄579) (Διορθ. σφαλμ. στο ΦΕΚ Β΄271/21 Απρ. 1993) απόφαση Υπουργών Προεδρίας της Κυβέρνησης, Γεωργίας και Οικονομικών, Τομ.16 σελ. 50,428). Άρθρ.3.-(Κυρούται αφ' ης ίσχυσεν η υπ αριθ. 50/1966 Πράξις Υπ. Συμβουλίου, ανωτ. αριθ. 8). Άρθρ.4.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 